Falone Sumaili

Falone Sumaili (an haife ta a ranar 16 ga watan Yuni 2001) 'yar wasan ƙwallon ƙafa ce 'yar ƙasar Burundi wacce ke taka leda a matsayin 'yar wasan gaba a ƙungiyar ƙwallon ƙafa ta Huddersfield Town da kuma ƙungiyar mata ta Burundi.

 Rayuwar farko 
An haifi Sumaili a Jamhuriyar Demokraɗiyyar Kongo a shekara ta 2001, duk da haka, an tilasta wa danginta ƙaura zuwa Burundi saboda yakin Kongo na biyu, kafin daga bisani ta nemi izinin zama 'yar gudun hijira a Burtaniya.  Ta fara shiga ƙungiyar ƙwallon ƙafa ta mata tana da shekaru sha shida bayan shekaru tana buga ƙwallon titi tare da yaran. Kawun nata da kakanta duk sun buga kwallon kafa, amma mahaifiyarta tana da shakku. 

 Aikin kulob 
Sumaili ta fara aikinta a Burundi tare da kulob ɗin La Columbe.  Ta buga wasan ƙwallon ƙafa a ƙasashen Uganda da Tanzania.  Ta koma Ingila a matsayin 'yar gudun hijira kuma ta rattaba hannu kan Bradford City a cikin shekarar 2018. Ta ci hat-trice a ranar buɗe gasar a kakar 2019-20, kuma ta ci kwallaye 13 a wasanni 33 da ta buga, wanda hakan ya sa ta zama 'yar wasa mafi zura kwallo a kulob ɗin.   

Sumaili ta koma Huddersfield Town a lokacin rani 2021.  A cikin shekarar 2022, ta zira kwallaye 16 a wasanni 17 don Ƙungiyar Ci gaban su.  Tare da Ƙungiyar Ci gaba, ta kai wasan kusa da na karshe na gasar cin kofin Sheffield da Hallamshire County. Ta samu kiran zuwa tawagar farko a gasar cin kofin 2022.  Ta buga wasanni 6 a kungiyar farko a kakar 2022-23. 

 Ayyukan ƙasa da ƙasa 
Sumaili tana taka leda a kungiyar mata ta kasar Burundi. Ta halarci gasar cin kofin mata ta CECAFA ta shekarar 2022 a matsayi na biyu. Ta kuma taka leda a gasar cin kofin Afrika ta mata ta shekarar 2022 a matakin rukuni, karon farko da Burundi ta buga gasar.  

 Manazarta 

Category:Rayayyun mutane
Category:Haifaffun 2001